PATVIRTINTA

Rokiškio rajono savivaldybės tarybos

2024 m. balandžio 25 d. sprendimu Nr. TS-

**ROKIŠKIO RAJONO KŪNO KULTŪROS IR SPORTO CENTRO 2023 METŲ VEIKLOS ATASKAITA**

Organizuojant veiklas remtasi Rokiškio rajono kūno kultūros ir sporto centro 2022 - 2025 metų strateginiu planu, bei einamaisiais darbais.

**Įstaigos vizija –** moderni, atvira, saugi, formalųjį švietimą papildančio sportinio ugdymo mokykla.

**Įstaigos misija –** tekti kokybiškas neformaliojo švietimo paslaugas.

**Įstaigos vertybės:** Kompetencija, Patikimumas, Atvirumas pokyčiams.

**Strateginiai tikslai:**

* Teikti kokybiškas neformaliojo švietimo paslaugas;
* Kurti saugią ir modernią aplinką;
* Tobulinti organizacinius procesus.

 Rokiškio rajono kūno kultūros ir sporto centras vykdo formalųjį švietimą papildančio sportinio ugdymo ir neformaliojo sportinio ugdymo programas, teikdamas šias paslaugas: Lengvoji atletika, Krepšinis, Dziudo, Sambo, Ledo ritulys, Sunkioji atletika, Šaudymas, Plaukimas, Tinklinis.

 Sporto centrą lanko 470 vaikų iš: Rokiškio , Obelių, Juodupės, Kamajų, Jūžintų, Kavoliškio, Salų, Čedasų, Ragelių, Laibgalių, Kalvių, Pandėlio, Panemunėlio, Skemų, Bajorų, Sėlynės, Lašų, Kazliškio, Skrebiškio, Kraštų.

32 mokinių pavėžėjimas tėvų (globėjų) transportu yra kompensuojamas.

 **I. Vaikų pasiskirstymas pagal ugdymo programas**

|  |  |  |  |
| --- | --- | --- | --- |
| **Ugdymo programa** | **Mokinių skaičius** | **Programos trukmė** | **Papildomo mokesčio kaina (Eur./mėn.)** |
| **Mergaičių** | **Berniukų** | **Bendras** |
| Krepšinis | 88 | 139 | 227 | 8-10 metų | 5,0 Eur. |
| Lengvoji atletika | 10 | 10 | 20 | 8-10 metų | 5,0 Eur. |
| Sunkioji atletika | 2 | 11 | 13 | 8-10 metų | 5,0 Eur. |
| Dziudo  | 2 | 10 | 12 | 8-10 metų | 5,0 Eur. |
| Sambo  | 4 | 8 | 12 | 8-10 metų | 5,0 Eur. |
| Kulkinis šaudymas | 10 | 22 | 32 | 8-10 metų | 5,0 Eur. |
| Ledo ritulys | 3 | 27 | 30 | 8-10 metų | 5,0 Eur. |
| Plaukimas  | 33 | 47 | 80 | 8-10 metų | 10,0 Eur. |
| Tinklinis | 21 | 23 | 44 | 8-10 metų | 5,0Eur. |
| **Iš viso:** | **173** | **297** | **470** |  |  |

 **II. Mokinių ir grupių skaičius sportinio ugdymo etapuose**

|  |  |  |
| --- | --- | --- |
| **Grupės** | **Mokinių skaičius** | **Grupių skaičius** |
| Neformalaus ugdymo | 97 | 5 |
| Pradinio rengimo | 224 | 15 |
| Meistriškumo ugdymo | 131 | 11 |
| Meistriškumo tobulinimo | 18 | 4 |
| **Viso:** | 470 | **35** |

 **III. Renginių organizavimas ir dalyvavimas**

|  |  |  |  |  |  |
| --- | --- | --- | --- | --- | --- |
| Organizuota tarptautinių renginių (skaičius) | Dalyvauta tarptautiniuose renginiuose (skaičius) | Organizuota respublikiniųrenginių (skaičius) | Dalyvauta respublikiniuose renginiuose (skaičius) | Organizuota rajoninių renginių(skaičius) | Dalyvauta rajoniniuose renginiuose(skaičius) |
| 4 | 23 | 16 | 148 | 9 | 9 |

 **IV. Centro auklėtinių pasiekimai**

|  |  |  |
| --- | --- | --- |
| Miesto (rajono) varžybose | Respublikinėse varžybose | Tarptautinėse varžybose |
| Dalyvavusių mokinių skaičius | Nugalėtojų ir prizininkų skaičius | Dalyvavusių mokinių skaičius | Nugalėtojų ir prizininkų skaičius | Dalyvavusių mokinių skaičius | Nugalėtojų ir prizininkų skaičius |
| 193 | 75 | 1526 | 194 | 188 | 38 |

 2023 m. Rokiškio KKSC sportininkai įvairaus amžiaus atskirų sporto šakų Lietuvos čempionatuose iškovojo 83 prizines vietas, 13 sporto centro auklėtinių gynė Lietuvos garbę šalies rinktinių sudėtyse. Iš jų: Elija Jevaltaitė ir Tichomir Narviš Europos sambo taurės varžybose iškovojo trečiąsias vietas, tarptautiniame sambo turnyre Olandijoje LR rinktinės sudėtyje Elija Jevaltaitė tapo nugalėtoja, Tichomir Narviš ir Kamilė Rakickaitė – prizininkais (trenerė Gita Čečienė), Baltijos šalių lengvosios atletikos čempionate Aurėja Streikutė (trenerė Ina Nagelė) ir Brigita Bačkė (treneris Rimantas Šinkūnas) iškovojo trečiąsias vietas, Justinas Meilus – penktąją, Otas Viliūnas disko metimo sektoriuje buvo antras, kūjo – trečias (treneris Rimantas Šinkūnas).

 Daug vilčių teikia Rokiškyje jaunos sporto šakos – plaukimo atstovai, kurie pirmuosiuose Lietuvos vaikų plaukimo čempionatuose iškovojo 9 prizines vietas.

 **V. Mokyklos partnerystė, ryšiai**

 **Mokyklos socialiniai partneriai:**

Lietuvos tautinis olimpinis komitetas, Lietuvos neformaliojo ugdymo centras, Lietuvos kaimo kultūros ir sporto asociacija „Nemunas“, Lietuvos moksleivių krepšinio lyga, Nacionalinė vaikų ledo ritulio lyga, Hockey Lietuva asociacija, Lietuvos kerlingo asociacija, Lietuvos „Sportas visiems“ asociacija, Lietuvos krepšinio federacija, Lietuvos sunkiosios atletikos federacija, Lietuvos šaudymo sąjunga, Lietuvos sambo imtynių federacija, Lietuvos dziudo imtynių federacija, Lietuvos lengvosios atletikos federacija, Lietuvos tinklinio federacija, Lietuvos sporto federacijų sąjunga, Lietuvos sporto universitetas, rajono sporto klubai.

 **Tarptautiniai ryšiai:**

Jekabpilio sporto centras, Cesio sporto mokykla, Aiskraukles sporto mokykla, Daugpilio sporto mokykla (LAT), Sunkiosios atletikos OTO ZAREMBOS SK (CZE).

 **VI. Veiklos pagal iškeltus strateginius tikslus**

|  |  |  |
| --- | --- | --- |
| Nr. | Strateginis tikslas | Įvykdytos priemonės |
| 1. | Teikti kokybiškas neformaliojo švietimo paslaugas | Vienas iš 2022-2025 m. strateginio plano uždavinių yra naujų specialistų pritraukimas, kurio kriterijaus vertė – pritraukti 2 naujus sporto šakų specialistus, tad šis kriterijus įgyvendintas. Per 2023 metus buvo įdarbinti šaudymo bei plaukimo treneriai.Nuolat organizuojami KKSC esamų sporto šakų tėvų susirinkimai.Numatytas nuolatinis sporto trenerių kompetencijų tobulinimas, kiekvienais metais skatiname dalyvauti ne mažiau nei 24 valandų kvalifikacijos kėtimo kursuose, kuriuos apmoka įstaiga.Vykdėme regionines plaukimo varžybas, bei dziudo ir sunkiosios atletikos rajoninius renginius, organizavome sporto stovyklą, kurios metu vykdėme įvairaus amžiaus vaikams krepšinio, tinklinio turnyrus, ledo ritulio kontrolines varžybas su Jakabpilio bendraamžiais.Dalyvavome dziudo, sambo, plaukimo, šaudymo, krepšinio, sunkiosios atletikos, lengvosios atletikos Lietuvos čempionatuose.Buvo iškeltas tikslas – per 2023 metus pasiekti, kad ugdymo organizavimo srities „Veiklų prieinamumas“ ir „Ugdymo programa ir ugdymo planas“ rodiklių įvertinimas būtų aukštas. Metų pabaigoje vykdėme dokumentų analizę, kurios duomenimis pavyko pasiekti šį rodiklį.Įgyvendindami vieną iš strateginio plano uždavinių – informacijos apie teikimas paslaugas sklaida, nuolat atnaujiname facebook profilyje informaciją apie įstaigos veiklas, bei teikiamas paslaugas.Tęsiamas bendradarbiavimas su Rokiškio miesto darželiais juose vykdant fizinio aktyvumo veiklas. |
| 2. | Saugios ir modernios aplinkos kūrimas | Siekiant racionalus lėšų išdėstymo ir aukščiausius kokybės standartus atitinkančių paslaugų, 2023-03-31 d. buvo parengtas 2023-2025 m. aprūpinimo inventoriumi planas. Per numatytą laikotarpį bus nuolat atnaujinamas visų sporto šakų treniruočių inventorius, perkamos varžybų aprangos įvairioms sporto šakoms.Dalis krepšinio lentų tvirtinimų buvo avarinės būklės, tad siekiant išvengti nelaimingų atsitikimų, perdarytas visų sporto salės krepšinio lentų tvirtinimas.Suremontuotas Obelių sporto salės stogas, esantis virš persirengimo kambario ir treniruoklių salės.Bendradarbiaujant su sporto organizacija „Sporto žemė“, Obeliuose buvo įkurta treniruoklių salė.Įgyvendinta Zarasų priešgaisrinės gelbėjimo tarnybos rekomendacija, dėl pelenų dėžės įrengimo prie šaudyklos katilinės.Vasaros metu nuolat prižiūrimi ir tvarkomi stadiono bėgimo takai.Tęsiamas bendradarbiavimas su „Spartos“ klubu ir šeštadieniais vykdomos dailiojo čiuožimo pamokos.Pratęsta sutartis su Aisštoko federacija dėl Ledo arenos nuomos, kurioje antradieniais, ketvirtadieniais ir sekmadieniais vykdomos treniruotės.Prieš čiuožimo sezoną atliktas generalinis Ledo arenos šaldymo sistemos remontas ir jau pusę sezono ji veikia be gedimų. |
| 3. | Tobulinti organizacinius procesus | 2023 m. lapkričio 21 d. įsakymu buvo atnaujinta KKSC taryba ir jau pirmojo susirinkimo metu turėjome diskusijų, bei buvo iškelti siūlymai dėl sporto centro veiklų, tad tikimės, jog taryba bus aktyvi KKSC bendruomenės dalis.Organizuoti 2 sporto trenerių susirinkimai, kurių metu spręsti ugdymo, sporto bazių infrastruktūros klausimai.Parengta ir patvirtinta nauja darbuotojų darbo apmokėjimo sistema.Išimta šaudymo trenerei ir pratęsta šaudyklos licencijos. Net du mėnesius vyko proceso derinimas, patalpų apžiūra bei ginklų prišaudymas. Licencija galios 5 metus.2023-12-22 d. su civilinės metrikacijos ir archyvų skyriumi buvo suderintas 2024 m. dokumentacijos planas.Kiekvieną antradienį dalyvaujame Daugiafunkcinės sporto salės statybos komisijos posėdžiuose, kur priimami su salės statyba susiję sprendimai. |

**Santrauka**

Džiaugiamės puikiu bendradarbiavimu su rajono vadovais, kurie supranta ir palaiko sporto bendruomenės iniciatyvas, o tai padeda siekti kokybės sporto srityje.

Nuolat plečiamas Obelių paplūdimio tinklinio aikštelės įveiklinimas, joje 5 kartus per savaitę treniruojasi Rokiškio, Kupiškio ir Biržų sportininkai, taip pat KKSC tinklinio treniruotes lankantys vaikai.

Taip pat maksimaliai įveiklinta Ledo arena, kuri užimta visas septynias dienas per savaitę, joje veiklas vykdo Rokiškio ledo ritulio klubas, Rokiškio jaunųjų ledo ritulininkų klubas „Sparta“, Lietuvos aisštoko federacija, Lietuvos kerlingo asociacija, Rokiškio ledo ritulio komanda „Feniksas“. Vykdomos Lietuvos Dariaus ir Girėno ledo ritulio lygos varžybos, vaikų treniruotės, kūno kultūros pamokos, masiniai čiuožimai.

2023 metais pasikeitė net du sporto treneriai. Išėjus iš darbo plaukimo treneriui, bei šaudymo treneriui, operatyviai buvo rastos pamainos abiem treneriam. Atėjus naujai šaudymo trenerei vietoj turėtos 1 grupės, vaikų padaugėjo iki 3 grupių, dabar galima pilnai įveiklinti šaudyklą. Iš Panevėžio buvo pakviestas licencijuotas plaukimo treneris, kuris dirba su esamomis buvusio trenerio grupėmis.

Tęsiame bendradarbiavimą su Latvijos miesto Jekabpilio sporto centru, jei mums padeda išspręsti ledo ritulininkų treniruočių problemą, kol neturime ledo rugsėjo ir dalį spalio mėn.

Daug darbų buvo padaryta atnaujinat įstaigos infrastruktūrą, nupirkta treniruočių įranga, varžybų aprangos.

Labai didžiuojamės savo auklėtinių gerais pasiekimais ne tik nacionaliniu, bet ir tarptautiniu mastu.

\_\_\_\_\_\_\_\_\_\_\_\_\_\_\_\_\_\_\_\_\_\_\_